
	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Tā kā  Eiropas Sociālā fonda Plus projekta Nr. 4.1.2.1/1/24/I/001 īstenošanas funkcija no Veselības ministrijas nodota Slimību profilakses un kontroles centram (turpmāk - SPKC), lūdzam papildināt anotācijas 1.3.sadaļu ar izvērtējumu par jaunā finansējuma saņēmēja (SPKC) atbilstību sākotnēji izvirzītajiem projekta iesnieguma vērtēšanas kritērijiem.
Piedāvātā redakcija
-
	Jekaterina Kapilova (FM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam papildināt noteikumu projekta anotācijas 1.3.sadaļu ar Ministru kabineta 2023. gada 28. novembra noteikumu Nr. 694 "Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" 4.1.2.1. pasākuma "Nacionāla mēroga veselības veicināšanas un slimību profilakses pasākumi"  īstenošanas noteikumi" 24.punktā veikto grozījumu mērķi un būtību.
Piedāvātā redakcija
-
	Jekaterina Kapilova (FM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Ņemot vērā, ka finansējuma pārdales rezultātā ir precizēts pasākuma kopējais finansējums, lūdzam papildināt sadaļu “Risinājuma apraksts” ar ESF+ finansējuma sadalījuma intervences kodiem, saskaņā ar jaunākajiem grozījumiem Eiropas Savienības kohēzijas politikas programmā 2021.–2027. gadam
Piedāvātā redakcija
-
	Linda Mežale (CFLA)

	4.
	Anotācija (ex-ante)
4. Tiesību akta projekta ietekme uz spēkā esošo tiesību normu sistēmu
	Priekšlikums
Ņemot vērā anotācijā noteikto, ka 4.1.2.1. pasākuma elastības finansējums 4 715 030 euro apmērā tiek pārvirzīts 4.1.2.5. pasākuma “Piesaistīt un noturēt ārstniecības personas darbam valsts apmaksāto veselības aprūpes pakalpojumu sektorā, īpaši stacionāros” (turpmāk - 4.1.2.5. pasākums) īstenošanai, lūdzam izvērtēt nepieciešamību aizpildīt anotācijas 4. sadaļu "Tiesību akta projekta ietekme uz spēkā esošo tiesību normu sistēmu", norādot ietekmi uz normatīvo aktu par 4.1.2.5. pasākuma īstenošanu.

Piedāvātā redakcija
-
	Jekaterina Kapilova (FM)

	5.
	Noteikumu konsolidētā versija
10. Pasākumam plānotais kopējais finansējums ir 8 470 450 euro, tai skaitā Eiropas Sociālā fonda Plus finansējums – 7 199 882 euro un valsts budžeta līdzfinansējums – 1 270 568 euro.
	Priekšlikums
Lūdzam aizstāt noteikumu 10. punktā vārdus “plānotais finansējums” ar “pieejamais finansējums”, attiecīgi lūdzam precizēt noteikumu 1.3.apakšpunktu un anotācijas 1.3. sadaļas "Pašreizējā situācija, problēmas un risinājumi" apakšsadaļu "Pašreizējā situācija".
  
Piedāvātā redakcija
-
	Matīss Iesalnieks (FM)

	6.
	Noteikumu konsolidētā versija
15.1. tiešās valsts pārvaldes iestāde veselības nozarē, kas izstrādā slimību profilakses un veselības veicināšanas programmas un veic to īstenošanas metodisko vadību, kā arī plāno, metodiski vada, organizē, koordinē un veic pētījumus sabiedrības veselības jomā, – Slimību profilakses un kontroles centrs;
	Priekšlikums
Ņemot vērā, ka atbilstoši spēkā esošās noteikumu redakcijas 15.1.punktam projekta iesniegumu faktiski iesniedza Veselības ministrija, lūdzam noteikumos atsevišķi nodalīt informāciju, kas ir projekta iesniedzējs, kas finansējuma saņēmējs un ar kuru datumu tiek mainīts finansējuma saņēmējs.
Piedāvātā redakcija
-
	Gunta Bērziņa (CFLA)

	7.
	Noteikumu konsolidētā versija
39. Ja attiecināms, veicot iepirkumus projekta ietvaros, nodrošina vides prasību integrāciju preču un pakalpojumu iepirkumos (zaļais publiskais iepirkums), kā arī izvērtē inovatīva publiskā iepirkuma nosacījumu piemērošanu.
	Priekšlikums
Ņemot vēra 2025. gada 21. februārī Ministru prezidentes Evikas Siliņas paziņotās valdības 4x4 prioritātes 2025. gadam, ikgadējā ziņojumā Saeimai iekļauto apņemšanos 2025. gadā turpināt darbu pie birokrātijas mazināšanas pasākumiem ES fondu apguvē un publisko iepirkumu jomā, un 2024. gada 20. janvārī apstiprinātā Valsts rīcības plāna pasākuma 35.4. darbības rezultātu: pārskatītas un iespēju robežās mazinātas nacionālajos horizontālajos un specifisko atbalsta mērķu ieviešanu regulējošajos normatīvajos aktos noteiktās prasības, aicinām pārskatīt noteikumu 37.1 apakšpunktā un 39. punktā finansējuma saņēmējam noteikto nosacījumu veikt sociāli atbildīgo iepirkumu un zaļo publisko iepirkumu, paredzot iespēju finansējuma saņēmējiem izvēlēties iepirkuma prasības, t.i. vai piemērot, vai nepiemērot minētos iepirkumu veidus, kā arī paredzot izvēlēties piemērot atsevišķus iepirkuma elementus, lai būtu viennozīmīgi skaidra un izsekojama, kā arī novērtējama prasība. Vienlaikus normā ir jāsaglabā nosacījums, ka iepirkumus, kuri nepieciešami atbalstāmo darbību īstenošanai, finansējuma saņēmējs veic atklātā, pārredzamā, nediskriminējošā un konkurenci nodrošinošā procedūrā. 
Aicinām atbilstoši izvērtēt arī citas noteikumos iekļautās prasības un pēc iespējas mazināt finansējuma saņēmējam administratīvo slogu un atteikties no prasībām, kas nav noteiktas kā obligātas saskaņā ar ES un Latvijas normatīvajiem aktiem.
 
Piedāvātā redakcija
-
	Matīss Iesalnieks (FM)



